
1. Izglītības iestādes vispārīgs raksturojums:

	Izglītības programmas nosaukums

	Izglītības
programmas
kods

	Izglītojamo skaits
	Pedagoģiskā personāla skaits
	Atbalsta personāls 
(likmju skaits)

	Pirmsskolas izglītības
programma
	01011111
	50
	8
	





1 izglītības psihologs (1.333)
4 logopēdi (3.3)
5 speciālie pedagogi (4.189)
1 fizioterapeits -masieris (0.5)

Kopā - 9,322

	Speciālā pirmsskolas
izglītības programma ar
fiziskās attīstības
traucējumiem
	01015311
	17
	2
	

	Speciālā pirmsskolas
izglītības programma ar
jauktiem attīstības
traucējumiem
	01015611
	20
	4
	

	Speciālā pirmsskolas
izglītības programma ar
garīgās attīstības
traucējumiem
	01015811
	18
	4
	

	Speciālā pirmsskolas
izglītības programma ar
valodas attīstības
traucējumiem
	01015511
	19
	2
	





2. Izglītības iestādes darbības pamatmērķi (misija, vīzija, vērtības).

2.1. Izglītības iestādes misija – Radīt bērnam drošu, cieņpilnu un iedvesmojošu vidi, kurā viņš jūtas pieņemts, sadzirdēts un nozīmīgs.
2.2. Izglītības iestādes vīzija par izglītojamo – Iestāde ir mūsdienīga, droša, atbalstoša un attīstoša vieta ikvienam bērnam.
2.3. Izglītības iestādes vērtības cilvēkcentrētā veidā:
Atbildība – atbildīga rīcība veselības un izglītības jomā;
Sadarbība – savstarpēja sadarbība un kopā meklēti risinājumi izvirzīto mērķu sasniegšanai;
Veselība – lieta, kas raksturo katru no mums.


3. Informācija par izvirzīto prioritāšu sasniegšanu, 2025./2026.m.g. darba prioritātes un sasniegtie rezultāti (kvalitatīvie un kvantitatīvie).

	Prioritāte
	Sasniedzamie rezultāti-kvalitatīvi un kvantitatīvi
	Norāde par uzdevumu izpildi (Sasniegts/daļēji sasniegts/ Nav sasniegts) un komentārs

	Pilnveidot mācību satura īstenošanu un realizēšanu ikdienas procesā, akcentējot valodu jomu
	a) kvalitatīvi:
· realizēts mācību saturs, veicinot izglītojamo runas attīstību;
· apgūti valodas mācību jomas sasniedzamie rezultāti, atbilstoši izglītojamā vecumam un spējām;
· izveidota valodas apguvi veicinoša grupu vide;
· veicināts valodas apguves process, izmantojot neirolingvistiskos vingrinājumus.

	Sasniegts.

	
	b) kvantitatīvi:
· visi pedagogi ikdienas darbā veicina izglītojamo valodas attīstību;
· 2 reizes mācību gadā notiek diagnosticējošā vērtēšana “Izpētes kartēs”, katras tēmas beigās E-klasē ierakstīts bērna valodas prasmju summatīvais vērtējums;
· katru nedēļu logopēdi veic profilaktisko darbu pirmsskolas grupās;
· grupu pedagogi reizi mēnesī izglītojamiem sagatavo neirolingvistisko vingrinājumu psihisko procesu attīstīšanai;
· neirolingvistisko vingrinājumu metodiskais materiāls apkopots un ievietots  GOOGLE kontā koplietošanai. 

	

	Efektīva rotaļnodarbību un korekcijas darba organizēšana
	a) kvalitatīvi:
· pedagogiem ir vienota izpratne par efektīvas rotaļnodarbības organizēšanas nosacījumiem;
· veikta rotaļnodarbību kvalitātes vērošana un atgriezeniskās saites sniegšana pedagogiem;
· organizētas pedagogu savstarpējās pieredzes apmaiņas nodarbības;
· sniegts atbalsts pedagogiem mācību satura jautājumos.

	Daļēji sasniegts.
Nav veikta speciālistu – korekcijas darba vērošana.

	
	b) kvantitatīvi:
· veikta pedagogu rotaļnodarbību vērošana (t.sk. speciālistu – korekcijas darba);
· katrs pedagogs/speciālists mācību gada laikā sagatavojis un novadījis 1 atklāto nodarbību ar valodas dominanti;
· katrs pedagogs/speciālists apmeklējis ne mazāk kā 3 kolēģu organizētās nodarbības.

	

	Veidot iekļaujošu, emocionālu drošu mācību vidi, kurā katrs jūtas piederīgs, 
novērtēts un cienīts
	a) kvalitatīvi:
· aktualizēti “Iestādes iekšējās kārtības un drošības noteikumi”, “Ētikas kodekss”;
· veicināta pozitīva emocionālā vide izglītības iestādē;
· bērniem apgūtas prasmes atpazīt nedrošas situācijas, noteikt personīgās robežas, meklēt palīdzību;
· mācību procesa laikā izmantotas metodes, kas ļauj darba uzdevumu piemērot dažādām izglītojamā spējām.

	Daļēji sasniegts.

Mācību gada garumā veiktas pārrunas ar vienu pirmsskolas grupas komandu par ētikas kodeksa ievērošanu ikdienas darbā.

	
	b) kvantitatīvi:
· 85% izglītojamo apguvuši drošas uzvedības pamatprasmes un ievērojuši iekšējās kārtības noteikumus;
· visi pedagogi ikdienas darbā īsteno mācību procesa diferenciāciju un individualizāciju;
· visiem izglītojamajiem ar uzvedības traucējumiem izveidots “Uzvedības individuālais korekcijas plāns” un realizēts atbilstoši attīstības līmenim;
· viens pedagogs apguvis Džimbas drošības soļu programmu. Divās pirmsskolas izglītības grupās izglītojamajiem ir novadītas 12 Džimbas drošības soļu nodarbības.

	

	Veicināt bērnu vecāku līdzdalību izglītības procesā un audzināšanā
	a) kvalitatīvi:
· realizēta atbalstoša, uz audzēkņa mācīšanās un attīstības vajadzībām vērsta sadarbība ar bērna ģimenēm;
· vecāki iesaistīti bērnu valodas apguves veicināšanā;
· dažādotas sadarbības formas pedagogiem un bērnu vecākiem;
· veicināta vecāku iesaiste, līdzdalība ikdienas aktivitātēs.

	Sasniegts.

	
	b) kvantitatīvi:
· visas speciālistu nodarbības ir fiksētas E – klases dienasgrāmatā ar korekcijas darba uzdevumiem;
· regulāri tiek veikti ieraksti E – klases “Uzvedības žurnālā”;
· speciālās izglītības izglītojamo vecākiem divas reizes mācību gadā notikušas individuālas konsultācijas pie iestādes speciālistiem;
· nodrošināts individuāls adaptācijas laiks mazbērnu grupā izglītojamam kopā ar vecāku;
· veicināta vecāku līdzdalība mācību procesā – organizētas 35 tematiskās pēcpusdienas, radošās darbnīcas kopā ar vecākiem;
· 1 reizi mācību gadā organizētas “Atvērto durvju dienas” – atklātās nodarbības vecākiem.

	




4. Izglītības iestādes izvirzītās darba prioritātes un plānotie sasniedzamie rezultāti 2026./2027. m.g. (kvalitatīvi un kvantitatīvi).

	Prioritāte
	Sasniedzamie rezultāti – kvalitatīvi un kvantitatīvi

	1. Nodrošināt sistēmisku un daudzveidīgu mācību satura realizāciju valodas jomā, par prioritāti izvirzot bērnu stāstītprasmes un lasītprasmes attīstību, izmantojot ritmiskus dzejolīšus, pirkstiņrotaļas un Montesori valodas attīstības materiālus.
 
	a) kvalitatīvi:
· bērni mērķtiecīgi un patstāvīgi izmanto Montesori valodas materiālus savā pašvadītajā darbībā;
· bērniem ir uzlabojusies pirkstu sīkā motorika un kustību koordinācija;
· ir paaugstinājusies bērnu runas kvalitāte – uzlabojusies dikcija, ritma izjūta, teikumu struktūra un vārdu krājums ikdienas komunikācijā;
· bērni izrāda interesi par grāmatām un lasīšanu, spēj uzmanīgi klausīties tekstus, uzdot jautājumus un radoši pārstāstīt dzirdēto vai redzēto sižetu;
· pedagogi ikdienas darbā darbojas sistēmiski, mērķtiecīgi plānojot un savstarpēji saistot pirkstiņrotaļas, Montesori metodes un klasiskos valodas attīstības uzdevumus;
· pedagogs aktīvi iesaistās pieredzes apmaiņas procesos, reflektē par kolēģu sasniegumiem un mērķtiecīgi bagātina savu profesionālo kompetenci.

	
	b) kvantitatīvi:
· visu grupu mācību vidē ir integrēti un bērniem brīvi pieejami Montesori sajūtu un valodas attīstības materiāli;
· katrā grupā ikdienas procesā  tiek izmantotas pirkstiņrotaļas vai ritmiski dzejolīši;
· izveidota/papildināta metodiskā bāze valodas centros katrā mēnesī, atbilstoši  tēmai;
· skolotājs logopēds reizi nedēļā grupā vada profilaktisko nodarbību un izmantotos mācību materiālus publicē E-klases dienasgrāmatā, sniedzot vecākiem iespēju iegūtās prasmes nostiprināt mājās;
· pedagogi un speciālisti ikmēneša metodiskajā dienā iepazīstina kolēģus labās prakses piemēriem.

	2. Stiprināt bērna pašregulācijas prasmes un  radīt emocionāli drošu vidi,   balstoties uz savstarpējas cieņas principiem komunikācijā.
	a) kvalitatīvi:
· bērni jūtas droši izpaužot un verbalizējot savas emocijas;
· bērni patstāvīgi vai ar minimālu pedagoga atbalstu izmanto "miera stūrīti" vai pašregulācijas paņēmienus;
· grupā vērojama konstruktīva konfliktu risināšanas kultūra – bērni mācās uzklausīt viens otru, izmantot "es-ziņojumus" ("Man nepatīk, ka...") un kopīgi meklēt kompromisus;
· pedagogi un grupas darbinieki strādā kā vienota, saskaņota komanda, demonstrējot rāmu, cieņpilnu un pozitīvu neverbālo valodu;
· grupas mikroklimatā valda prognozējamības un drošības sajūta, ko nodrošina skaidras, vizualizētas ikdienas rutīnas  un bērnam saprotamas, nemainīgas vienošanās grupas komandā;
· vecāki izmanto līdzīgus emocionālā atbalsta un pašregulācijas principus mājās, stiprinot bērna drošības sajūtu;
· veicināta vecāku iesaiste, līdzdalība ikdienas aktivitātēs.

	
	b) kvantitatīvi:
· visās grupās ir iekārtots "miera/emociju stūrītis" vai relaksācijas zona ar atbilstošiem resursiem;
· visi darbinieki ikdienas komunikācijā un konfliktu risināšanā saglabā mierīgu balss toni, cieņpilnu attieksmi, risina situāciju profesionāli;
· ikdienas ritmā tiek integrēts vismaz 1 relaksācijas vai pašregulācijas vingrinājums;
· gada beigās lielākā daļa vecāku aptaujā apstiprina, ka bērns iestādē jūtas emocionāli droši, uzklausīts un cienīts;
· reizi mācību gadā vecāki apmeklē “atvērto durvju dienas” un visās grupās piedalās “vecāku pēcpusdienās”.




5. Elementu izvērtējums – stiprās puses un turpmākās attīstības vajadzības
5.1.  “Izglītības turpināšana un nodarbinātība”

	Rezultatīvā rādītāja nosaukums
	Stiprās puses
	Turpmākās attīstības vajadzības

	Izglītības iestādes darbs ar izglītojamiem, kam ir zemi mācību sasniegumi
	Operatīva atbalsta pasākumu sniegšana iestādes ietvaros – ar atbalsta komandas lēmumu sniegts atbalsts – piešķirti 54 individuāli atbalsta pasākumi – nodarbības pie logopēda, speciālā pedagoga vai fizioterapeita, t.sk. 20 izglītojamajiem, kuri mācās pēc pirmsskolas izglītības vispārizglītojošās izglītības programmas.
Skolotāju palīgu/asistentu nodrošināšana izglītojamajiem ar invaliditāti un kopšanu.
	

	Izglītības iestādes rīcība, izvērtējot absolventu un/vai viņu vecāku sniegto informāciju par nepieciešamo rīcību izglītības procesa pilnveidei
	· 
	

	Izglītības iestādes izglītojamo iemesli izglītības iestādes maiņai un mācību pārtraukšanai

	· Iestādes maiņas iemesli tiek uzskaitīti, visbiežāk – ģimenes dzīvesvietas maiņa.
	· 




5.2. “Mācīšana un mācīšanās”
	Rezultatīvā rādītāja nosaukums
	Stiprās puses
	Turpmākās attīstības vajadzības

	Izglītības iestādes izveidotā sistēma datu ieguvei par mācīšanas un mācīšanās kvalitāti un tās pilnveidei
	· 
	

	Mācību sasniegumu vērtēšanas kārtība
	· 96% pedagogu apliecina, ka izprot un ievēro izglītojamo mācību sasniegumu vērtēšanas kārtību.
	· Izstrādāt pakārtotos sasniedzamos rezultātus speciālās izglītības programmām 010105611 un 010105811

	Izglītības iestādes individualizēta un/vai personalizēta atbalsta sniegšana izglītojamiem
	· Iestādē ir sistēma, kā tiek diagnosticētas grūtības un  sniegti atbalsta pasākumi – logopēdija, fizioterapija, ārstnieciskā vingrošana, silto smilšu nodarbības, speciālā pedagoga un psihologa atbalsts.
	· 

	Izglītības procesa īstenošana pirmsskolas izglītības iestādē 
	· 
	Integrēt Montesori pedagoģijas elementus.




5.3. “Izglītības programmu īstenošana”

	Rezultatīvā rādītāja nosaukums
	Stiprās puses
	Turpmākās attīstības 
vajadzības

	Izglītības iestādes informācijas par tās īstenoto izglītības programmu ievadīšana un aktualizēšana VIIS
	Iestādē norīkoti 2 darbinieki, kuri atbild par datu ievadi VIIS.
	

	Izglītības iestādes īstenotās izglītības programmas atbilstība tiesību aktos noteiktajām prasībām, aktualitāte un mūsdienīgums
	Iestāde īsteno piecas Izglītības un zinātnes ministrijas apstiprinātas un licencētas programmas: speciālās pirmsskolas izglītības programma izglītojamiem ar valodas traucējumiem īstenošanai, programmas kods 01015511;
speciālās pirmsskolas izglītības programma izglītojamiem ar fiziskās attīstības traucējumiem, programmas kods 01015311; 
speciālās pirmsskolas izglītības programma izglītojamiem ar jauktiem attīstības traucējumiem, programmas kods 010105611;
speciālās pirmsskolas izglītības programma izglītojamiem ar garīgās attīstības traucējumiem, programmas kods 01015811;
pirmsskolas izglītības programma, programmas kods 01011111.
	

	Izglītības programmas īstenošanā iesaistīto izpratne par izglītības programmas mērķiem un 1-3 gadu laikā sasniedzamajiem rezultātiem
	
	

	Izglītības iestādes pedagogu sadarbība, nodrošinot vienotu pieeju izglītības programmas īstenošanā
	Pedagogi un atbalsta speciālisti regulāri sadarbojas, nodrošinot vienotas prasības un pieeju bērnu uzvedības un mācību procesa vadīšanā.
	Ieviest metodiskās dienas, kurās pedagogi savstarpēji apmainās ar sasniegumiem un labas prakses piemēriem.

	Izglītības iestādes īstenoto mācību/ārpusstundu pasākumu efektivitāte, nodrošinot izglītības programmas mērķu sasniegšanu
	Tematiskie pasākumi ir mērķtiecīgi plānoti un saistīti ar gadskārtu ciklu un valstiski svarīgām norisēm, sekmē bērnu caurviju prasmes un sociālo integrāciju. 
	Pasākumu plānošanā integrēt aktivitātes, kas veicina bērnu ar smagākiem traucējumiem līdzdalību.

	Izglītības iestādes darbība mācību laika efektīvai izmantošanai, īstenojot izglītības programmu
	
	

	Izglītības iestādes darbība, īstenojot speciālās izglītības programmu 
	Iestādē ir izveidota atbalsta komanda, kura nodrošina individualizētu pieeju. Izstrādāti individuālie izglītības programmas apguves plāni 84 speciālo programmu  izglītojamajiem.   Sniegts individuālais  atbalsts 19 izglītojamiem ar invaliditāti.
	

	Izglītības iestādes īstenotās izglītības programmas efektivitāte un kvalitāte
	· Ir izveidota un veiksmīgi darbojas bērnu attīstības dinamikas un mācību sasniegumu vērtēšanas kārtība. 
	Pēctecība sadarbībā ar Olaines novada skolām.



5.4. “Pieejamība”
	Rezultatīvā rādītāja nosaukums
	Stiprās puses
	Turpmākās attīstības vajadzības

	Izglītības iestādes izpratne par faktoriem, kuri ietekmē izglītības pieejamību
	Iestādē ir padziļināta izpratne par daudzveidīgajiem faktoriem, kas ietekmē izglītības pieejamību bērniem ar dažādiem attīstības traucējumiem. Atbalsta pasākumi tiek uzsākti nekavējoties, balstoties ne tikai uz pedagoģiski medicīniskās komisijas, bet arī uz  iestādes speciālistu atzinumiem. 
	Pilnveidot pedagogu palīgu izpratni par bērnu ar dažādiem traucējumiem atbalstīšanu ikdienā.

	Izglītības vides pieejamība un izglītības programmas īstenošana izglītojamiem ar speciālajām vajadzībām 
	Atbalsta komanda strādā vienotā sistēmā: valodas traucējumu korekcijai tiek izmantoti vizuālie atbalsti, fiziskajiem traucējumiem – ergonomisks telpu iekārtojums, savukārt bērniem ar mācīšanās un garīgās attīstības traucējumiem tiek nodrošināts dozēts mācību saturs, alternatīvās komunikācijas metodes un relaksācijas zonas.
	Papildināt Montesori materiālu bāzi, īpaši fokusējoties uz sensorās vides pilnveidošanu un pašaprūpes prasmju veicināšanu. 

	Izglītības iestādes iespēju un piedāvājuma ietekme uz iespējām nodrošināt augstu izglītības kvalitāti
	· Izglītības kvalitāti nodrošina peldētapmācība, silto smilšu nodarbības, sensorās nodarbības sensorajā istabā, fizioterapijas nodarbības. Atbalsta personāls garantē, ka katrs bērns saņem viņa attīstības līmenim atbilstošu izglītību. 
	



5.5. “Drošība un psiholoģiskā labklājība”

	Rezultatīvā rādītāja nosaukums
	Stiprās puses
	Turpmākās attīstības vajadzības

	Izglītības iestādes darbs, iegūstot informāciju un datus par izglītojamo, vecāku un personāla drošību un psiholoģisko labklājību
	
	· 

	Izglītības iestādes iekšējās kārtības un drošības noteikumu ievērošana 
	· 
	Veidot noteikumu piktogrammas.

	Izglītības iestādes fiziskā drošība un ar to saistīto risku identificēšana un novēršana
	·  Iestādē ir kontrolēta piekļuve – kodu atslēgas. Izstrādāts civilās aizsardzības rīcības algoritms apdraudējumu gadījumiem.
	

	Emocionālā drošība izglītības iestādē un ar to saistīto risku novēršana
	· Emocionālie riski (konflikti, trauksme) tiek risināti nekavējoties, piesaistot iestādes psihologu. 
· Iestādē darbojas Džimbas aģents.
	· Organizēt un piedāvāt  pedagogiem apmeklēt supervīzijas profesionālās izdegšanas mazināšanai un emocionālās noturības stiprināšanai. 

	Izglītības iestādes personāla un izglītojamo labizjūta
	· Izglītojamajiem nodrošinātas peldētapmācības, silto smilšu nodarbības, atpūtas stūrīši un sensorā istaba. 
	Iekārtot pedagogiem skolotāju istabu.



5.6. “Infrastruktūra un resursi”

	Rezultatīvā rādītāja nosaukums
	Stiprās puses
	Turpmākās attīstības vajadzības

	Izglītības iestādei pieejamie materiāltehniskie resursi izglītības programmas īstenošanai
	Katrā grupā ir iegādāta kaste ar sensoro mantu komplektiem. Speciālajās grupās smaguma segas, vestes un apkakles tiek izmantotas sensorās integrācijas veicināšanai,  fiziska nemiera mazināšanai. 
	Mērķtiecīgi papildināt Montesori materiālu bāzi.


	Izglītības iestādei pieejamās informācijas un komunikācijas tehnoloģijas un digitālie resursi izglītības programmas īstenošanai
	· Iestādē ir pieejams bezvadu internets, 3 interaktīvās tāfeles, planšetdatori, planšetes.
	Paplašināt licencēto digitālo mācību platformu un interaktīvo spēļu klāstu, kas piemērots bērniem ar speciālajām vajadzībām.

	Izglītības iestādes materiāltehnisko resursu un iekārtu izmantošanas efektivitāte
	· Visi pedagogi pozitīvi vērtē iestādes nodrošinājumu ar materiāltehniskajiem resursiem un efektīvi tos izmanto.
	

	Izglītības iestādes telpu atbilstība mācību un audzināšanas procesam 
	· 
	· Pakāpeniski nomainīt mēbeļu grupās pret vienkāršiem koka plauktiem Montesori materiālu izvietošanai.

	Izglītības iestādes apkārtējās teritorijas un telpu multifunkcionalitāte
	· Iestāde piedāvā Olaines novada  bērniem peldēt apmācības nodarbības. 
	· Uzlabot āra pastaigu laukumu funkcionalitāti un estētisko izskatu, jaunu āra konstrukciju, šūpoļu iegāde.



6. Izglītības iestādes dibinātāja noteiktie mērķi un uzdevumi izglītības iestādes vadītājam trīs gadiem, to ietvaros galvenais paveiktais 2025./2026.m.g.

	Izglītības iestādes dibinātāja noteiktie mērķi
	Galvenais paveiktais 2025./2026.m.g.

	1. Datos balstītas kompetences un atbildības sekmēšana.
	Iestādē veikta 86% grupu pedagogu nodarbību vērošana un analīze. 
78% pedagogu apliecina, ka iegūtā pieredze un atgriezeniskā saite no pirmsskolas vadības pēc nodarbību vērošanas palīdz pilnveidot viņu darbu. 

	2. Iekļaujošas izglītības vides stiprināšana.
	Sniegts individuālais  atbalsts 19 izglītojamiem ar invaliditāti.
Izstrādāti 84  individuāli izglītības apguves plāni.
 20 pirmsskolas izglītības vispārizglītojošās pirmsskolas izglītības programmas  izglītojamajiem ar atbalsta komandas lēmumu sniegts atbalsts – individuālās nodarbības pie logopēda, speciālā pedagoga vai fizioterapeita. 

	3. Sadarbības nodrošināšana kvalitatīva izglītības procesa īstenošanā.
	Veicināta vecāku līdzdalība mācību procesā – organizētas 35 tematiskās pēcpusdienas, radošās darbnīcas.
Iestādē organizēta pieredzes apmaiņa:
- sadarbībā ar skolu mācību procesa vērošana sagatavošanas grupās;
-  pedagogu savstarpējā rotaļnodarbību vērošana, dalīšanās ar labas prakses piemēriem.
 



7. Audzināšanas darba prioritātes trim gadiem, to ieviešana un sasniedzamie rezultāti.

	Mācību gads
	Prioritātes
	Galvenie secinājumi pēc mācību gada izvērtēšanas

	2023./2024.m.g.
	Godīgums (Latvijas
valsts) – cienīt savu
valsti, godpilni
izturoties pret tās
simboliem.
	Veicināta valstiskuma apziņas stiprināšana, pozitīva attieksme un cieņa pret valsti, valsts simboliku gan ikdienā, gan izglītojamajiem aktīvi piedaloties izglītības iestādes un Olaines novada organizētajos pasākumos.

	
	Izlēmība (brīvība) – plānot, vadīt savu
izziņas procesu un
reflektēt par to.
	Izglītojamo līdzdalība grupas ikdienas dzīves organizēšanā, pasākumu un rotaļnodarbību plānošanā un sagatavošanā veicina viņu aktivitāti, atbildības izjūtu un piederību grupai. „Runājošās sienas” un grupā pieejamā izziņas literatūra sekmē izglītojamo patstāvību, interesi par apkārtējo pasauli un vēlmi izzināt sev aktuālas tēmas. Savukārt izglītojamo iesaiste grupas iekšējās kārtības noteikumu izstrādē un pieņemšanā veicina pozitīvu attieksmi pret noteikumiem un sekmē to ievērošanu.

	
	Atbildība (daba) – par dabas un apkārtējās vides aizsardzību un ilgtspēju.
Saudzēt dabu, taupīt
dabas resursus.
	Ikdienā taupot dabas resursus un samazinot atkritumu daudzumu grupā, izglītojamajiem pakāpeniski veidojās izpratne par cilvēka un dabas savstarpējo saistību, kā arī apziņa, ka ikviena cilvēka rīcība un atbildīga attieksme pret vidi ir nozīmīga dabas saglabāšanā.

	2024./2025.m.g.
	Veicināt kārtības un
drošības noteikumu
ievērošanu.
	Grupas un iestādes iekšējās kārtības un uzvedības noteikumu, kā arī drošības prasību ievērošana ekskursiju, pastaigu un sabiedrisko vietu apmeklējumu laikā veicināja izglītojamo izpratni par sabiedrībā pieņemamu uzvedību un sekmēja pašregulācijas prasmju attīstību. Pedagogi ikdienā izmantoja pozitīvas disciplinēšanas paņēmienus, izvērtējot sacensības elementu nepieciešamību un tā ietekmi uz izglītojamo uzvedību un savstarpējām attiecībām.

	
	Attīstīt drošas
uzvedības iemaņas.
	Pedagogu mērķtiecīgais darbs, ikdienā akcentējot drošības jautājumus, veidojot shēmas un organizējot jēgpilnas aktivitātes āra vidē, veicināja izglītojamo izpratni par drošu uzvedību dažādās situācijās. Izglītojamie spēja atpazīt drošas un nedrošas situācijas, izprast iespējamo seku nozīmi drošības noteikumu neievērošanas gadījumā un pakāpeniski apgūtos drošības principus attiecināt uz savu ikdienas uzvedību.

	
	Attīstīt interesi par
dzimto vietu, pilsētu.
	Atbilstoši pasākumu plānam organizētās aktivitātes un padziļināta tēmas „Olaine. Olaines novads” izzināšana veicināja izglītojamo pilsoniskās piederības apziņu savai ģimenei, izglītības iestādei, Olaines novadam un Latvijas valstij. Izzinot Olaines pilsētas tradīcijas un iesaistoties ikdienas rūpēs par tuvākās apkārtnes tīrību, kārtību, puķu un dārzeņu dobēm, izglītojamajiem veidojās atbildības izjūta, piederība savai kopienai un izpratne par līdzdalības nozīmi apkārtējās vides veidošanā un saglabāšanā.

	2025./2026.m.g.
	Audzināšanas procesā aktualizēt un atbalstīt pozitīvu uzvedību.
	Mērķtiecīgi īstenojot aktivitātes, kas vērstas uz kārtības un drošības noteikumu izpratni un ievērošanu, veicināta izglītojamo atbildības izjūta, izpratne par sabiedrībā pieņemamu uzvedību un pašregulācijas prasmju attīstība. Bērnu iesaiste grupas iekšējās kārtības un drošības noteikumu izstrādē, apspriešanā un vizualizēšanā ar piktogrammām sekmēja noteikumu izpratni un pieņemšanu. Pedagogu ikdienā izmantotie pozitīvas disciplinēšanas paņēmieni un pārdomāta sacensības elementu izmantošana veicināja pozitīvu savstarpējo attiecību veidošanos un noteikumu ievērošanu gan izglītības iestādē, gan ārpus tās.

	
	Drošība dažādās dzīves situācijās un veselīga dzīvesveida pamatu pielietošanas veicināšanā.
	Mērķtiecīgi organizējot izglītojošas aktivitātes un ikdienā akcentējot drošības jautājumus, veicināta izglītojamo izpratne par drošu uzvedību un tās nozīmi. Analizējot attēlus un ikdienas situācijas, pārrunājot iespējamos riskus un nedrošas uzvedības sekas, kā arī izmantojot pedagogu izveidotās shēmas, izglītojamie pilnveidoja prasmi atpazīt drošas un nedrošas situācijas un pamatot savu rīcību. Mērķtiecīgas aktivitātes āra vidē, pavasarī veidojot dārzu uz palodzes un „zaļo dobi”, sekmēja atbildības izjūtu, praktiskās iemaņas un izpratni par drošu un atbildīgu rīcību ikdienā.

	
	Patriotiskā audzināšana.
	Mērķtiecīgi organizējot pasākumus kopā ar ģimenēm, tostarp Mātes dienas un Ģimenes dienas svinības, kā arī padziļināti izzinot tēmu „Olaine. Olaines novads”, tiek veicināta izglītojamo interese par dzimto vietu un stiprināta pilsoniskā piederība savai ģimenei, izglītības iestādei, novadam un Latvijas valstij. Izzinot Olaines pilsētas tradīcijas, pētot konkrētus dzimtās vietas objektus un daloties iegūtajā informācijā, izglītojamie paplašina zināšanas par savu apkārtni un attīsta pētnieciskās prasmes. Savukārt iesaistīšanās tuvākās apkārtnes sakopšanā veicina atbildības izjūtu, piederību savai kopienai un rūpes par apkārtējo vidi.




8. Informācija par lielākajiem īstenotajiem izglītības projektiem un dalību izglītojošās valsts programmās 2025./2026. m. g. (ja ir aktuāli).

Dalība ESF Plus projektā Nr. 4.2.2.1/1/25/I/001 "STEM un pilsoniskās līdzdalības norises plašākai izglītības pieredzei un karjeras izvēlei”.

9. Citi sasniegumi (ikdienas sasniegumi, darbs ar talantīgajiem bērniem):
9.1.  Jebkādi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko, ikdienas sasniegumiem).
9.1.1. Mērķtiecīgi attīstīta iekļaujoša un bērncentrēta izglītības vide.
9.1.2.  Pilnveidota valodas apguve ikdienas mācību procesā. 
9.1.3.  Veicināta bērnu pozitīva uzvedība un pašregulācijas prasmju attīstība.
9.1.4.  Stiprināta bērnu emocionālā drošība un labizjūta.
9.1.5.  Pilnveidota pedagogu profesionālā sadarbība un pieredzes apmaiņa.
9.1.6.  Veicināta vecāku līdzdalība bērnu mācību un audzināšanas procesā.
9.1.7.  Stiprināta valstiskuma apziņa, pilsoniskā piederība un atbildība pret vidi.
9.1.8.  Pilnveidota mācību vide un materiāltehniskais nodrošinājums.
9.1.9.  Veselības un fiziskās aktivitātes mācību jomā iekļauta peldētapmācība.
9.1.10. Nodrošināta mērķtiecīga sadarbība izglītības kvalitātes pilnveidei.
2025./2026.mācību gadā izglītības iestāde mērķtiecīgi īstenoja savu misiju — radīt bērnam drošu, cieņpilnu un iedvesmojošu vidi, kurā ikviens jūtas pieņemts, sadzirdēts un nozīmīgs. Iestādes ikdienas darba būtiskākie sasniegumi saistīti ar individuāla atbalsta nodrošināšanu, valodas attīstības veicināšanu, bērnu emocionālās drošības un pašregulācijas prasmju stiprināšanu, kā arī pedagogu un ģimeņu sadarbības pilnveidi. Ikdienas mācību un audzināšanas procesā nostiprinātas iestādes vērtības — atbildība, sadarbība un veselība.
Turpmākajā darbā prioritāri pilnveidojama korekcijas darba kvalitātes izvērtēšana, Montesori pedagoģijas elementu integrēšana ikdienas mācību procesā, pedagogu un atbalsta personāla profesionālā sadarbība, kā arī vienota pieeja bērnu emocionālās drošības un pašregulācijas prasmju attīstīšanai.

10.Informācija par izglītības iestādes, izglītības programmu akreditācijā un izglītības iestādes vadītāja profesionālās darbības novērtēšanā norādīto uzdevumu izpildi (2023./2024.m.g., 2024./2025.m.g., 2025./2026.m.g.) (ja attiecināms).

	Ieteikumi
	Informācija par paveikto

	
	



Nav attiecināms, jo nav notikusi iestādes vadītāja profesionālās darbības novērtēšana.
Šis dokuments ir parakstīts ar drošu elektronisko parakstu un satur laika zīmogu

